stanford-oval/wikipedia huggingface dataset:
Dénes Türje

| Dénes Türje> Unkarin kuningaskunnan palatiini |
| --- | --- |
 1245 – 1246 sekä 1248  
Transilvanian voivodi
 1233 - 1234  
Edeltäjä:  Julius I Rátót
Seuraaja:  András Szerafininpoika
Henkilötiedot
Kuollut: 1255
Dénes Türje (unk. Türje nembeli (II) Dénes) oli unkarilainen paroni, jolla oli useita korkea-arvoisia luottamustehtäviä  Unkarin kuninkaiden Andreas II:n sekä Béla IV:n aikana.
Dénes oli suuri kruununprinssi Béla IV:n tukija. Bélan ollessa Transilvanian herttuana (1225 - 1235) tämä nimesi Dénesin Transilvanian voivodiksi vuonna 1233.
Béla IV:n saatuaan kruunun vuonna 1235, nimitettiin Dénes useisiin korkeisiin kuningaskunnan virkoihin. 11. huhtikuuta 1241 Dénes osallistui Muhin taisteluun kruunun rinnalla Mongolien imperiumia vastaan. Vuonna 1245 hänet nimettiin Unkarin kuningaskunnan palatiiniksi, joka oli kuninkaan jälkeen toiseksi korkein arvonimi.
Duke Nukem: Zero Hour

| Duke Nukem: Zero Hour |
| --- | --- |

Kehittäjä:  Eurocom
Julkaisija:  GT Interactive
Säveltäjä:  Lee Jackson
Pelisarja:  Duke Nukem
Julkaistu:  NA 19. elokuuta 1999EU 30. syyskuuta 1999
Lajityyppi:  Kolmannen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: M  Virheellinen ESRB-arvo
Alusta:  Nintendo 64
Jakelumuoto:  Pelimoduuli
Lisää peliartikkeleitaVideopelien teemasivulla
Infobox OK  : 
Duke Nukem Zero Hour on vuonna 1999 julkaistu jatko-osa Duke Nukem 3D:lle. Peli on Eurocomin suunnittelema kolmannen persoonan näkökulman ammuskelupeli, ja se julkaistiin Nintendo 64:lle. Peli poikkeaa monista kolmiulotteista Duke Nukem -peleistä siinä, ettei pelissä pelasteta naisia.
Aiheesta muualla

Duke Nukem: Zero Hour MobyGamesissa (englanniksi)
Duke Nukem -pelisarja
| --- | --- |
Tietokonepelit:   Duke Nukem  Duke Nukem II  Duke Nukem 3D  Duke Nukem Forever 
Konsolipelit:   Duke Nukem 64  Duke Nukem: Zero Hour  Duke Nukem: Time to Kill  Duke Nukem: Land of The Babes 
Muut pelit:   Duke Nukem: Manhattan Project
Interep National Radio Sales

Interep National Radio Sales, Inc. oli yhdysvaltalainen yritys, joka oli erikoistunut radiomainospaikkojen markkinointiin. Yritys perustettiin vuonna 1981, mutta sen juuret juontavat 1953 perustettuun Darren McGavren Companyyn. Yritys edusti noin tuhattaviittäsataa radioasemaa Yhdysvalloissa, Kanadassa ja Meksikossa. Interep oli listattuna Nasdaqiin heinäkuuhun 2003 saakka. Yritys hakeutui konkurssiin vuonna 2008.
Intianmehiläinen

| Intianmehiläinen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Hoikkatyviset Apocrita
Yläheimo::  Mesipistiäismäiset Apoidea
Heimo::  Aitomehiläiset Apidae
Alaheimo::  Apinae
Tribus::  Apini
Suku::  Hunajamehiläiset Apis
Laji::  cerana
Kaksiosainen nimi
 Apis cerana  Fabricius, 1793 
Katso myös
   Intianmehiläinen Wikispeciesissä   Intianmehiläinen Commonsissa 
Infobox OKNimi-testi OK: 
Intianmehiläinen (Apis cerana) on Etelä- ja Kaakkois-Aasiasta kotoisin oleva mehiläislaji. Se on tarhamehiläisen läheinen sukulainen ja muistuttaa tätä suuresti sekä elintavoiltaan että ulkomuodoltaan. Kooltaan intianmehiläinen on kuitenkin pienempi ja sen takaruumis on tarhamehiläistä voimakkaammin raidallinen.
Kylmänkestävyytensä takia intianmehiläistä tarhataan Himalajan alueella yleisesti. Pienemmän pesäkokonsa takia intianmehiläinen ei tuota hunajaa yhtä paljon kuin tarhamehiläinen. Kasvatuskantoja valitsemalla tuotantoa koetetaan kuitenkin saada suuremmaksi. Intianmehiläinen on sekä varroapunkin että Nosema ceranae -loisen luontainen isäntä ja laji on vastustuskykyinen näitä molempia, muille mehiläislajeille kuolettavia, infektioita vastaan. Intianmehiläinen ja tarhamehiläinen eivät kuitenkaan risteydy keskenään.
Aiheesta muualla

ITIS: Apis cerana (englanniksi)
University of Florida: Apis cerana (englanniksi)
Pherobase: Semiochemicals of Apis cerana, the Asiatic honeybee (englanniksi)
Durak

Durak tarkoittaa seuraavia asioita
Durak, venäläinen korttipeli
Durak, suomalainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Durak”, voi hakea sivunnimihaulla, laajalla sivunnimihaulla tai tekstihaulla.
Dénes Kovács

Dénes Kovács
Dénes Kovács (18. huhtikuuta 1930 Vác – 14. helmikuuta 2005 Budapest) oli unkarilainen viulisti ja musiikkipedagogi.
Kovács opiskeli Ede Zathureczkyn johdolla Franz Lisztin musiikkiakatemiassa ja sai diplominsa vuonna 1951. Samana vuonna hän sijoittui kolmanneksi Itä-Berliinin Nuorisofestivaalin yhteydessä järjestetyssä viulukilpailussa. Vuonna 1955 hän voitti Lontoon kansainvälisen Carl Flesch -viulukilpailun. Vuodesta 1957 Kovács opetti Franz Lisztin musiikkiakatemiassa, vuodesta 1964 professorina. Hän johti akatemiaa vuosina 1967–1980 ja jatkoi opetustyötään tämän jälkeenkin.
Kovácsista tuli vuonna 1951 Unkarin valtionoopperan konserttimestari, ja vuonna 1963 Unkarin kansalliset filharmonikot kiinnitti hänet solistikseen. Kovács oli säännöllinen konsertoija ja tulkitsi konserttoja, kamarimusiikkia sekä soolo-ohjelmistoa barokista 1900-luvun teoksiin. Hän levytti esimerkiksi kaikki Ludwig van Beethovenin sonaatit viululle ja pianolle sekä Béla Bartókin teoksia täydelliseen Bartók-editioon. Oman aikansa säveltäjien teoksista hän levytti Gyula Dávidin, Frigyes Hidasin, Pál Kadosan, András Mihályn ja István Sárközyn konsertot.
Kovács sai monia palkintoja ja tunnustuksia, kuten vuonna 1963 Kossuth-palkinnon.
Duraisamy Simon Lourdusamy

Duraisamy Simon Lourdusamy (5. helmikuuta 1924 Kalleri, Intia – 2. kesäkuuta 2014 Rooma, Italia) oli intialainen pappi, joka oli yksi katolisen kirkon kardinaaleista vuodesta 1985. Hän sai pappisvihkimyksensä kotimaassaan 21. joulukuuta 1951.
Duraisamy Simon Lourdusamy oli etnisesti tamili. Hän toimi Bangaloren katolisen hiippakunnan arkkipiispana vuosina 1968–1971 ja idän kirkkojen kongregaation prefektinä vuosina 1985–1991.
Kardinaalilla ei ollut äänioikeutta vuoden 2005 konklaavissa, sillä hän oli viettänyt 80-vuotispäiväänsä jo helmikuussa 2004.
Hyyrynjärvi

| Hyyrynjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°44′53″N, 23°31′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Hepo-ojaan 
Järvinumero:  35.311.1.044
Mittaustietoja
Pinnankorkeus:  140,1 m  
Rantaviiva:  0,558 km  
Pinta-ala:  2,006 ha  
Saaria:  ei saaria 
 fiHyyrynjärvi 
Hyyrynjärvi  on Pirkanmaalla Ylöjärvellä Hyynilän kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 2,0 hehtaaria ja se on 200 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 550 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 140,1 metriä mpy.
Dwayne Roloson

| Dwayne Roloson |
| --- | --- |

Henkilötiedot
Syntynyt: 12. lokakuuta 1969 (ikä 54) Simcoe, Ontario, Kanada
Kansalaisuus:   Kanada
Jääkiekkoilija
Lempinimi:  Roli (the goalie), Rolle
Pelipaikka:  maalivahti
Hanska:  vasen
Pituus:  185 cm
Paino:  81 kg
Pelaajaura
Pääsarjaura:  1994–2012
Seurat:  Saint John Flames (AHL),   Calgary Flames (NHL),   Buffalo Sabres (NHL),   Rochester Americans (AHL),   Worcester IceCats (AHL),   Minnesota Wild (NHL),   Lukko (SML),   Edmonton Oilers (NHL),   New York Islanders (NHL),   Tampa Bay Lightning (NHL)
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Venäjä 2007 | jääkiekko |  |
|  Hopeaa | Sveitsi 2009 | jääkiekko |  |
|  Pronssia | Ruotsi 1995 | jääkiekko |  |
Albert Dwayne Roloson (s. 12. lokakuuta 1969 Simcoe, Ontario) on kanadalainen entinen  jääkiekkomaalivahti, joka edusti viimeisenä kautenaan NHL-seura Tampa Bay Lightningia. Roloson voitti urallaan maailmanmestaruuden. Vuonna 1968 syntyneen Mark Recchin lopetettua uransa kesällä 2011 Rolosonista tuli viimeinen 1960-luvulla syntynyt aktiivinen NHL-pelaaja. Hän lopetti uransa kauden 2011–2012 jälkeen.
Ura > Juniori- ja yliopistosarjat

Roloson ei juniori-ikäisenä herättänyt NHL:n kykyjenetsijöiden mielenkiintoa. Hän siirtyi Ontarion juniorisarjoista kaudeksi 1990–1991 Massachusetts Lowellin yliopiston joukkueeseen Hockey East -sarjaan, joka on NCAA:n alainen. Yliopistosarjassa Roloson pelasi neljä kautta ja viimeisellä kaudellaan 1993–1994 hänet valittiin Hockey Eastin parhaaksi pelaajaksi.
Ura > Ammattilaisura

Loistavan viimeisen yliopistokautensa jälkeen Roloson sai sopimuksen Calgary Flamesiin kaudeksi 1994–1995. Kaksi ensimmäistä vuottaan Calgaryssä Roloson pelasi farmiseura Saint John Flamesissa. Toisella kaudellaan AHL:ssa Roloson oli liigan voittotilastojen ykkönen 33 voitollaan. Kaudeksi 1996–1997 hän nousi Calgaryyn Trevor Kiddin varamaalivahdiksi. Kahden Calgaryssä pelatun kauden jälkeen Roloson teki sopimuksen Buffalo Sabresin kanssa. Buffalossa hän torjui Dominik Hašekin kakkosmaalivahtina.
Kesällä 2000 Roloson putosi kuitenkin Buffalossa kolmanneksi maalivahdiksi, kun Martin Biron otti kakkosmaalivahdin paikan. Buffalo päästi Rolosonin laajennusdraftissa Columbus Blue Jacketsiin, mutta hän ei koskaan pelannut joukkueessa, sillä myöhemmin samana kesänä hän teki sopimuksen St. Louis Bluesin kanssa. Kausi 2000–2001 meni St. Louisin farmiseurassa Worcester IceCatsissa, jossa hänet valittiin AHL:n parhaaksi maalivahdiksi.
Minnesota Wildissa Roloson nousi kaudella 2001–2002 ykkösmaalivahdiksi. Seuraavalla kaudella hän torjui Minnesotan seurahistorian ensimmäisiin pudotuspeleihin. Roloson jatkoi loistavia otteitaan myös kaudella 2003–2004, ja hän pelasi kauden aikana NHL:n tähdistöottelussa, ja palkittiin kauden jälkeen Roger Crozier Saving Grace Awardilla. NHL:n työsulkukaudella 2004–2005 Roloson pelasi SM-liigassa Lukossa. Hänellä oli SM-liigan runkosarjan neljänneksi paras torjuntaprosentti (94,07 %).
Työsulun jälkeinen kausi ei sujunut Rolosonilta enää Minnesotassa edellisten kausien tavoin. Hänet kaupattiin lopulta ennen siirtorajan umpeutumista Edmonton Oilersiin vaihdossa kahteen varausoikeuteen. Loppukausi Edmontonissa meni kuitenkin loistavasti ja hän auttoi Edmontonin torjunnoillaan yllättäen aina Stanley Cup -finaaleihin saakka. Roloson loukkasi itsensä kuitenkin ensimmäisessä finaaliottelussa, ja Jussi Markkanen sekä Ty Conklin torjuivat lopuissa finaaleissa. Edmonton hävisi lopulta loppuottelusarjan Carolina Hurricanesille voitoin 4–3.
Edmontonissa Roloson pelasi lopulta kolme ja puoli kautta. Hänen viimeisekseen kaudekseen Edmontonissa jäi kausi 2008–2009, joka sujui häneltä hyvin. Roloson olisi halunnut jäädä joukkueeseen, mutta Edmonton olisi halunnut tehdä vain vuoden sopimuksen. Roloson siirtyi kesällä 2009 New York Islandersiin, jonka kanssa teki kaksivuotisen sopimuksen. Kesken kauden tammikuussa 2011 Roloson siirtyi Tampa Bay Lightningiin vaihdossa Islandersin nuoreen puolustajaan Ty Wishartiin. Kauden jälkeen Roloson teki vielä seuraavan kauden kattavan sopimuksen Lightningin kanssa. Tämän kauden jälkeen hän päätti lopettaa uransa, ja hänet palkattiin samantien Anaheim Ducksin farmijoukkueen Norfolk Admiralsin konsultiksi.
Ura > Maajoukkueessa

Keväällä 2007 hän pelasi Kanadan jääkiekkomaajoukkueessa, joka voitti MM-kultaa. Vuonna 2009 Roloson voitti myös hopeaa MM-kisoista.
Aiheesta muualla

Kuvia tai muita tiedostoja aiheesta Dwayne Roloson Wikimedia Commonsissa
| 0 | 1 | 2 |
| --- | --- | --- |
| Edeltäjä: Marty Turco | Crozier Awardin voittaja 2004 | Seuraaja: Cristobal Huet |
Dénes Dibusz

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 16. marraskuuta 1990
Syntymäpaikka: Pécs, Unkari
Pelipaikka: maalivahti
Pituus: 188 cm
Seura
Seura: Ferencváros
Maajoukkue
| 2018– | Unkari | 35 | (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 15. toukokuuta 2024.
Dénes Dibusz (s. 16. marraskuuta 1990 Pécs) on unkarilainen jalkapalloilija, pelipaikaltaan maalivahti. Hän on helmikuusta 2014 edustanut kotimaassaan Ferencvárosia, johon hän siirtyi syntymäkaupunkinsa Pécsi MFC:stä. Hän on pelannut Unkarin A-maajoukkueessa vuodesta 2014.
Dibusz on voittanut Ferencvárosin joukkueessa seitsemän liigamestaruutta (2016, 2019–2024) ja neljä Unkarin cupia (2015–2017, 2022). Hän on pelannut yli 370 Unkarin liigan ottelua. Hän on pelannut Mestarien liigassa kuusi ottelua kaudella 2020–2021 ja Eurooppa-liigassa 19 ottelua kolmella kaudella.
Dibusz pelasi Unkarin A-maajoukkueessa ensimmäisen kerran lokakuussa 2014. Hän oli Unkarin varamaalivahti vuosien 2016 ja 2020 EM-kilpailuissa. Vuonna 2023 hän oli vihdoin maajoukkueen ykkösmaalivahti ja pelasi Unkarin kaikki kahdeksan EM-karsintaottelua, Hän on pelannut huhtikuun 2024 loppuun mennessä 35 A-maaottelua.
Iconclass

Iconclass on järjestelmä taideteosten (varsinkin länsimaisen, klassisen ja kristityn tradition piirissä) luokittelemiseksi aiheen tai ikonografian mukaan. Järjestelmän keksi ja suunnitteli Henry van der Waal vuonna 1944 ollessaan keskitysleirillä. Sen saattoi loppuun ja toimitti L.D. Couprie ja R.H. Fuchs. Järjestelmän on julkaissut ja sitä pitää yllä Hollannin kuninkaallinen taide- ja tiedeakatemia Amsterdamissa.
Iconclass on olemassa julkaistuina manuaaleina: (seitsemän volyymiä 1974-1981), bibliografiana (seitsemän volyymiä 1973-1983) ja aakkosjärjestyksessä olevana luettelona. Se on hierarkkisesti järjestetty kokoelma objekteja, henkilöitä, tapahtumia ja abstrakteja ajatuksia, jotka voivat olla kuvan aiheita. Sitä käyttävät taidehistorioitsijat, tutkijat ja kuraattorit kuvatakseen, luokitellakseen ja tarkastellakseen kuvien aiheita eri medioissa, kuten maalauksissa, piirustuksissa ja valokuvissa.
Iconclassia voivat käyttää lukuiset instituutiot eri puolilla maailmaa kokoelmiensa kuvaamiseksi ja luokittelemiseksi standardisoidusti. Käyttäjinä voi olla taidehistorioitsijoita tai museoissa kävijöitä, jotka käyttävät Iconclassia etsiäkseen ja saadakseen kuvia näistä kokoelmista. Iconclassia käytetään myös tutkimusvälineenä kokonaisten näkymien merkitysten tai erilaisten kuvassa olevien elementtien tunnistamiseksi.
Iconclass on saatavana painettuna editiona tai CD-romina (eri kielillä). Lisäksi siihen voi saada verkkoselaimenselvennä.
Aiheesta muualla

Iconclass järjestelmän kotisivu (Arkistoitu – Internet Archive). (englanniksi)
Heidi Lüscher, ICONCLASS - Ikonografista luokittelua (Arkistoitu – Internet Archive) Helsingin yliopiston verkkojulkaisut, Helsingin yliopisto, Helsinki 2004
Id

Id tarkoittaa seuraavia:
id, tunniste
Idaho, postilyhenne ID, Yhdysvaltain osavaltio
idem, id., sama
Identiteetti ja demokratia, ID, europarlamenttiryhmä
ihonsisäinen, i.d., englannin ilmauksesta intradermal, lääketieteen käsite
indonesia, ISO 639-1 -koodi id, kieli
Indonesia, ISO 3166-1 -koodi ID, valtio tai muu maantieteellinen alue
International Designator, ID, satelliittien nimeämistapa
International Director, ID, Lionsklubien kansainvälinen johtaja
Itsenäisyys ja demokratia, ID, entinen Euroopan parlamentin poliittinen ryhmä
I would, ID, radioamatööritoiminnan kansainvälinen ilmaus
viettipohja, latinaksi id ’se’, psykoanalyysin käsite
älykäs suunnittelu, ID, englannin sanoista intelligent design, käsite.
Henkilöt

Id on seuraavien henkilöiden nimi:
Enni Id (1904–1992), suomalainen taidemaalari
Jalmari Id, Jalmari Pajakka (1891–1939), suomalainen jääkärikapteeni.
EICAR

EICAR:n logo.
EICAR, European Institute for Computer Antivirus Research on vuonna 1990 perustettu organisaatio, jonka tavoitteena on edistää virustorjuntaa ja tehostaa virustorjuntaohjelmiston kehittämistä. Viime aikoina EICAR on enemmässä määrin keskittynyt haittaohjelmien tutkimiseen kuin perinteisiin tietokoneiden viruksiin sekä laajentanut työskentelyään myös muille tietoturvallisuuden osa-alueille.
EICAR testitiedosto

EICAR -organisaation julkaisema vaaraton haittaohjelman testirivi on yksi maailman eniten käytetty pikatesti varmistamaan virustorjuntaohjelmiston toiminnan. EICAR -testin voi ladata myös kaikkien tunnettujen virustorjuntaan erikoistuneiden ohjelmistotalojen internetsivuilta.
EICAR -testirivi:
X5O!P%@AP[4\PZX54(P^)7CC)7}$EICAR-STANDARD-ANTIVIRUS-TEST-FILE!$H+H*
Tallenna yllä oleva rivi tietokoneelle .com-tiedostopäätteisenä tiedostona. Virustorjuntaohjelmistosi tulisi ilmoittaa Eicar -testitiedoston löytymisestä.
DOS tai korkeintaan 32 bittisissä Windows järjestelmissä Eicar.com ohjelman suorittaminen tulostaa tekstin EICAR-STANDARD-ANTIVIRUS-TEST-FILE!, mikäli virustorjunta ei estä tiedoston suorittamista. 64 bittisessä Windowisssa tiedostoa ei voi suorittaa.
Aiheesta muualla

EICAR Home Page
Indeksitili

Indeksitili eli indeksitalletus oli Suomessa 1955–1969 käytetty pankkitili, jolle maksettiin inflaatiokorjaus. Tilien reaalikorko oli alhainen. Suuri osa nimelliskorosta muodostui inflaation vuoksi tehdystä indeksikorjauksesta. Indeksitili soveltui hyvin sijoittajille, koska se tarjosi hyvän suojan inflaatiota vastaan.
Indeksitilit olivat pitkäaikaisia sidottuja talletuksia. Tallettajan kannalta indeksitili oli edullinen pahimpien inflaatiovuosien aikana. Asiakkaat pitivät indeksitalletuksia hyvänä sijoituksena.
Indeksitalletukset otettiin käyttöön vuonna 1955. Tilejä oli kahdenlaisia. A-indeksitilillä oli 100 %:n, B-indeksitilillä 50 %:n indeksiehto. A-indeksitilin korko oli verollinen vuodesta 1958 alkaen, kun taas B-tilin korko oli veroton. Veron johdosta A-tilin suosio laski ja B-tilin suosio nousi. Indeksitilien korko oli prosenttiyksikön alempi kuin 6 kk määräaikaistalletuksen korko. Korkean inflaation oloissa indeksisuoja kompensoi alemman nimelliskoron vaikutuksen.
Indeksitilit olivat suosittuja varsinkin 1957–1958 ja 1964–1967. Korkeimmillaan esimerkiksi Suomen Yhdyspankissa oli peräti 41 % talletuksista indeksitileillä.
Uusien B-indeksitilien avaaminen lopetettiin 1966 ja A-indeksitilien 1968. Viimeiset indeksitaletukset erääntyivät vuoden kuluttua niiden avaamisesta 1.2.1969.
Indeksitilit vaikuttivat asiakkaisiin siten, että asiakkaat oppivat vaatimaan pankeilta korkeakorkoisia pitkäaikaisia talletusmahdollisuuksia. Tuottoisien indeksitilien ja indeksiin sidottujen valtion obligaatioiden on nähty vaikuttaneen 1960-luvulla myös niin, ettei pörssisijoittaminen ollut kiinnostavaa ja pörssikurssit pysyivät alhaisina.
Indeksiehtoa sovellettiin tilikorkojen lisäksi myös lainakorkoihin, valtionlainoihin, hintoihin, palkkoihin ja maataloustuloon. Indeksiehdon käyttö vaikutti osaltaan markan devalvaatioon vuonna 1967. Devalvaation jälkeen solmittiin Liinamaa I -nimellä tunnettu tulopoliittinen kokonaissopimus, jonka keskeinen osa oli indeksiehdon poistaminen käytöstä. Talletusten indeksiehdot kiellettiin lailla vuonna 1968. Määräaikaista indeksikieltolakia jatkettiin useaan otteeseen vuoteen 2012 saakka.
EIGRP

Enhanced Interior Gateway Routing Protocol (EIGRP) on Ciscon suljettu, kaupallinen reititysprotokolla joka perustuu saman valmistajan protokollaan IGRP. EIGRP on IP-reititysprotokolla, joka on optimoitu vakaaksi topologian, kaistanleveyden ja reitittimen prosessointitehon muuttuessa
Osa reititysoptimoinnista perustuu DUAL:n toimintaan, joka varmistaa, ettei reitityksessä synny silmukoita. EIGRP-reititettyjen pakettien maksimihyppymäärä on 255.
Perustoiminnot

EIGRP:n data tallennetaan kolmeen tauluun:
Neighbor Table (naapuruustaulu): tallentaa tiedon viereisistä reitittimistä. Toisin sanoen niistä reitittimistä, jotka ovat suoraan yhdistettyinä reitittimeen
Topology table (topologiataulu): Harhaanjohtavasti nimetty taulu ei kerää tietoa koko verkon topologiasta eli rakenteesta; ennemminkin se sisältää tietoa naapurireitittimien reititystauluista.
Routing table (reititystaulu): Tallentaa reitit kaikkiin kohteisiin; reitit voidaan merkitä passiiveiksi tai aktiiveiksi riippuen verkon tilasta; stabiilille reitille annetaan passiiviasema, topologiamuutoksiin vastataan aktivoimalla reitti ja tarkistetaan sen määränpää.
Useita mittaustapoja

EIGRP käyttää viittä eri tapaa mitata reittiä
Viive
Kaistanleveys
Luotettavuus
Kuormitus
MTU (vaikkei tätä käytetäkään reitin laskemisessa)
Reittien vertailemiseksi näistä mittausluvuista muodostetaan painotettu luku kaavalla::
jossa muuttujat K1-K5 ovat ylläpitäjän määriteltävissä erilaisten käyttäytymismallien aikaansaamiseksi. Jos K5 asetetaan nollaksi, K4/K5 saa arvon yksi ja sitä ei oteta kaavassa huomioon. Oletusarvoisesti K1 ja K3 ovat arvoltaan yksi ja muut nollia, joten kaavan todellinen muoto silloin on
Jotta reititykseen ei synny pysyviä silmukoita, on jokaiseen EIGRP-järjestelmää verkossa käyttävään reitittimeen asetettava muuttujille samat arvot.
Dunaújváros

| Dunaújváros |
| --- | --- |
 Tonavan ylittävä silta.
 lippu:  vaakuna
 Dunaújváros
 Koordinaatit: 46°58′50″N, 18°54′46″E 
Valtio:  Unkari
Alue:  Közép-Dunántúl
Lääni:  Fejér
Seutukunta:  Dunaújváros
Pinta-ala:  
 – Kokonaispinta-ala:  52.67 km²
Väkiluku (2009):  48 562
 – Väestötiheys:  922.0 as./km²
Aikavyöhyke:  UTC+1
 – Kesäaika:  UTC+2
 
 http://www.dunaujvaros.hu/ 
Infobox OKVirheellinen NIMI-arvo: 
Dunaújváros on kaupunki Fejérin läänissä Unkarissa. Se sijaitsee Tonavalla ja Unkarin keskiosassa.
Dunaújváros on yksi Unkarin nuorimmista kaupungeista. Se rakennettiin 1950-luvulla lähelle Dunapentelen kylää. Kaupungin alkuperäinen nimi oli Sztálinváros ja Unkarin kansannousun aikaan vuonna 1956 käytettiin nimeä Dunapentele.  Nykyiseen muotoon siirryttiin vuonna 1961. Vuonna 1960 kaupungin väkiluku oli noin 31 000. Dunaújvárosista tuli vuonna 1962 Coventryn ystävyyskaupunki. Kaupunki on samanlainen stalinistinen mallikaupunki kuin Saksan Eisenhüttenstadt, Puolan Nowa Huta ja Venäjän Magnitogorsk.
Dunaújvárosin pinta-ala on 52,67 neliökilometriä ja väkiluku 48 562 (2009). Kaupungista on 65 kilometrin matka Budapestiin. Kaupungissa sijaitsee Euroopan viimeinen olkisellutehdas, itävaltalaiseen Delfort Groupiin kuuluva Dunacell.
Ystävyyskaupungit

Altševsk, Ukraina
Elbasan, Albania
Giurgiu, Romania
İnegöl, Turkki
Leszno, Puola
Linz, Itävalta
Silistra, Bulgaria
Sremska Mitrovica, Serbia
Terni, Italia
Villejuif, Ranska
Vukovar, Kroatia
Lähde:
Aiheesta muualla

Kuvia tai muita tiedostoja aiheesta Dunaújváros Wikimedia Commonsissa
Kaupungin verkkosivusto (unkariksi) (saksaksi) (englanniksi)
Patsaspuisto
Kaupungin jalkapalloseuran sivut
Irina Gašennikova

Irina Vladimirovna Gašennikova (ven. Ирина Владимировна Гашенникова, s. 11. toukokuuta 1975 Mamontovka) on venäläinen jääkiekkomaalivahti. Hän edusti Venäjää kolmissa olympialaisissa ja seitsemissä maailmanmestaruuskisoissa. Hänen paras saavutuksensa oli pronssi MM-kisoissa.
Independence Day

Independence Day voi tarkoittaa ainakin seuraavia:
Lähdön aika (Independence Day), Robert Mandelin ohjaama elokuva vuodelta 1983
Independence day – Maailmojen sota (Independence Day), Roland Emmerichin ohjaama elokuva vuodelta 1996
Independence Day: Uusi uhka (Independence Day: Resurgence), Emmerichin elokuvalleen ohjaama jatko-osa vuodelta 2016.
Dura

Dura tarkoittaa seuraavia asioita:
dura, harvinainen nepalilainen kieli
Dura-Europos, lyhyemmin Dura, muinainen kaupunki Mesopotamiassa
Dura, kaupunki Palestiinan Länsirannalla
kovakalvo, dura mater, uloin aivokalvo.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dura”, voi hakea sivunnimihaulla, laajalla sivunnimihaulla tai tekstihaulla.
IF Skarp

Seuran logo
Idrettsforeningen Skarp on jalkapalloseura Tromssasta, Norjasta. Joukkueen värit ovat musta ja valkoinen.
Miesten joukkue pelaa tällä hetkellä Norjan kolmanneksi korkeimmassa sarjassa. IF Skarp on kolmanneksi paras tromssalainen joukkue Tromsø IL:n ja Tromsdalen UIL:n jälkeen.
Entisiä valmentajia

Stuart Baxter
Linkit

Viralliset sivut (Arkistoitu – Internet Archive)